open-index/open-wikipedia-markdown huggingface dataset:
Google I/O

Το **Google I/O** είναι ένα ετήσιο συνέδριο που διοργανώνει η Google στο Σαν Φρανσίσκο (Καλιφόρνια) και επικεντρώνεται στον προγραμματισμό λογισμικού. Το Google I/Ο προσφέρει εξαιρετικές τεχνικές, εις βάθος συνεδριάσεις που εστιάζουν στη δημιουργία web, mobile και επιχειρηματικών εφαρμογών με τη βοήθεια των εργαλείων της Google και άλλες ανοιχτές web τεχνολογίες όπως Android, Chrome, Chrome OS, Google APIs, Google Web Toolkit, App Engine και άλλα.

Το Google I/Ο ξεκίνησε το 2008. Το "**I**" και το "**O**" σημασιολογούν το "input/output" καθώς και το "**I**nnovation in the **O**pen". Η μορφή της εκδήλωσης είναι παρόμοια με αυτή του Google Developer Day.

## Εξωτερικοί σύνδεσμοι
* 

Κατηγορία:Google (λογισμικά)
Ινστιτούτο Ηλεκτρολόγων και Ηλεκτρονικών Μηχανικών

μικρογραφία|Η έδρα του IEEE στην Ουάσινγκτον.
Το **Ινστιτούτο Ηλεκτρολόγων και Ηλεκτρονικών Μηχανικών** — **IEEE** (αγγλ. *<span lang="en">Institute of Electrical and Electronics Engineers</span>*) (I triple E — «Αϊ-τριπλ-ι») είναι ένας επαγγελματικός οργανισμός με τα κεντρικά του γραφεία να βρίσκονται στην Νέα Υόρκη. Ιδρύθηκε το 1963 απο την ένωση του Αμερικανικού Ινστιτούτου Ηλεκτρολόγων Μηχανικών και του Ινστιτούτου Ραδιομηχανικών. Σήμερα αποτελεί το μεγαλύτερο οργανισμό επαγγελματιών τεχνολογίας με περισσότερα απο 400.000 μέλη σε διάφορα τμήματα ανα τον κόσμο. Βασικοί σκοποί του Ινστιτούτου αποτελούν η εκπαιδευτική προώθηση και η τεχνική εξέλιξη της ηλεκτρονικής και ηλεκτρολογικής μηχανικής, των τηλεπικοινωνιών, της επιστήμης των υπολογιστών και των ενοποιημένων προτύπων.

## Οργανισμός
Ο οργανισμός είναι δομημένος με το όνομα **ΙΕΕΕ**. Οι περισσότεροι συμμετέχοντες στον οργανισμό αποτελούν κυρίως μηχανικοί καθώς και επιστήμονες/ακαδημαϊκοί. Η πλειονότητα των επαγγελματιών-μελών αποτελείται απο επιστήμονες υπολογιστών, μηχανικούς λογισμικού, επαγγελματίες πληροφορικής, φυσικούς μέχρι και ιατρούς. Για αυτό το λόγο ο οργανισμός δεν χρησιμοποιεί συχνά το πλήρες όνομα και προτιμά τη χρήση του αρκτικόλεξου.

Υπάρχουν περίπου 430.000 εγγεγραμένα μέλη σε περίπου 160 χώρες, με τους μισούς να βρίσκονται στις Η.Π.Α..

## Δημοσιεύσεις
Ο οργανισμός παράγει λίγο παραπάνω απο το 30% των δημοσιεύσεων στους τομείς των ηλεκτρολόγων/ηλεκτρονικών μηχανικών και επιστήμης υπολογιστών σε περισσότερες απο 100 επιστημονικές εφημερίδες.

Το μεγαλύτερο πλήθος αυτών των δημοσιεύσεων καθώς και το περιεχόμενο των περισσότερων ετήσιων συνεδρίων που χρηματοδοτούνται απο τον οργανισμό είναι διαθέσιμο στην ηλεκτρονική βιβλιοθήκη του οργανισμού, IEEE Xplore, μέσω επι πληρωμής πρόσβασης καθώς και ατομικών αγορών.

## Αναφορές



Κατηγορία:Διεθνείς οργανισμοί
Κατηγορία:Ηλεκτρολογία
Κατηγορία:Ηλεκτρονική
Ελπίδιος

Με το όνομα **Ελπίδιος** ήταν γνωστοί οι:

* Ελπίδιος (γιατρός), ιατρός της εποχής του Μεγάλου Θεοδώριχου, βασιλιά των Οστρογότθων
* Άγιος Ελπίδιος, συγκλητικός, μέλος της Συγκλήτου, μαρτύρησε κατά την εποχή του αυτοκράτορα του Ιουλιανού του παραβάτη (γύρω στο 361 μ.Χ.), εορτάζεται στις 15 Νοεμβρίου μαζί με τους συναδέλφους του Μάρκελλο και Ευστόχιο
* Άγιος Ελπίδιος, επίσκοπος Αμβέρσας, επίσκοπος της Αμβέρσας, πόλης μεταξύ της Νάπολης και της Κάπουα της Ιταλίας, 5ος αιώνας
* Άγιος Ελπίδιος ο Καππαδόκης, επίσκοπος και προστάτης άγιος του οικισμού Sant'Elpidio a Mare στην Ιταλία
* Ελπίδιος (στρατηγός), στρατηγός του Θέματος της Σικελίας κατά τον 8ο αιώνα

Με το όνομα Ελπίδιος είναι γνωστοί και άλλοι επίσκοποι και άγιοι της Εκκλησίας.
Ένδειξις

**Ένδειξις** στην Αττική νομοθεσία γενικά θεωρούνταν κάθε καταμήνυση ενώπιον του άρχοντος κατά αυταπόδεικτης πράξης τέλεσης εγκλήματος. Ο άρχων αμέσως και χωρίς κλήτευση φυλάκιζε τον ενδειχθέντα μέχρι να περατωθεί η δίκη, εκτός αν έδιδε τρεις εγγυητές.

## Παραπομπές


Κατηγορία:Αττικό Δίκαιο
Σιγκετσίγιο Ιζούμι

Ο **Σιγκετσίγιο Ιζούμι** (29 Ιουνίου 1865 - 21 Φεβρουαρίου 1986) ήταν Ιάπωνας υπεραιωνόβιος και εθεωρείτο επίσημα ο γηραιότερος άνθρωπος του κόσμου την περίοδο 16 Νοεμβρίου 1976 - 21 Φεβρουαρίου 1986, ημέρα θανάτου του, από ήπια πνευμονία. Επίσημα τότε, πέθανε σε ηλικία 120 ετών και 237 ημερών, αλλά σήμερα η χρονολογία γέννησής του είναι αμφισβητούμενη. Αν και διασώζεται το επίσημο πιστοποιητικό γέννησής του, μπορεί να μην ήταν δικό του, αλλά να είχε λάβει από την οικογένεια ένα νεκρώνυμο ενός αποθανόντα αδελφού του και να ήταν 105 ετών όταν πέθανε. Από το 2011, το βιβλίο των ρεκόρ Γκίνες δεν αναφέρει πλέον τον Ιζούμι ως τον γηραιότερο άνδρα και ο γηραιότερος αναμφισβήτητος στην ηλικία άνδρας ήταν ο επίσης Ιάπωνας Γιροεμόν Κιμούρα (1897-2013).

## Παραπομπές


Κατηγορία:Υπεραιωνόβιοι
Ατιμία

Η **Ατιμία**, στερ. α + τιμή έννοια εξ διαμέτρου αντίθετη προς τον επίτιμο, ήταν δικαστική απόφαση ή νόμος ή έθος στην αρχαία Ελλάδα που επέβαλε την στέρηση των πολιτικών δικαιωμάτων και γενικά προκαλούσε την καταφρόνηση της κοινωνίας προς τον άτιμον.

Στην Αρχαία Αθήνα επιβάλλονταν λόγω μη εκπλήρωσης δημόσιων υποχρεώσεων ή και για άλλες αιτίες κατά προστάξεις ή ενδείξεις, ενώ στο ιδιότυπο ολιγαρχικό πολίτευμα της Σπάρτης -ανώτατος άρχων ήταν ο βασιλεύς, αλλά ελέγχονταν από τους πέντε εφόρους που εκλέγονταν από τον λαό για ένα χρόνο - επιβάλλονταν μόνο στους λιποτάκτες τους εκεί λεγόμενους τ ρ έ σ α ν τ ες και σ΄ εκείνους που προσέβαλλαν τα χρηστά ήθη. Σε ατιμία περιέπιπτε ακόμα κι αυτός που αρνούνταν την ανάληψη καθηκόντων, όπως επί διαιτησίας. Με τη γενική έννοια του όρου νοούνταν η ατιμία του σώματος που σε όποιον επιβάλλονταν αποκλείονταν και της αγοράς και όλων των δημοσίων χώρων καθώς και της εκκλησίας του δήμου, ούτε να καταμηνύσει δικαιούνταν, ούτε στα δικαστήρια να παραστεί και θεωρούνταν γενικά πολιτικά νεκρός.
## Παραπομπές


Κατηγορία:Αττικό Δίκαιο
Άσυλο

Το **Άσυλον**, στερ. α + συλάω (= αποσπώ κάποιον με τη βία, λαφυραγωγώ) τόσο στην αρχαιότητα όσο και στις μέρες μας σημαίνει γενικώς το απαραβίαστο του χώρου κατά της αυθαιρεσίας των αρχών για άτομα που καταφεύγουν σε ορισμένους ιερούς χώρους που θεωρούνταν ως άσυλα, όπως στο Χαλκιοίκον ναό της Αθηνάς της ακρόπολης της αρχαίας Σπάρτης όπου κατέφυγε ο στρατηγός Παυσανίας και όπου τελικά πέθανε από ασιτία.

## Αρχαιότητα
Στην αρχαιότητα επικρατούσε η άποψη ότι αποτελούσε εσχάτη ασέβεια να βλάψει κάποιος ή ν'αποσύρει από τους βωμούς και τα λοιπά ιερά εκείνους που προσέφευγαν στους τόπους αυτούς που τελούσαν υπό την προστασία των θεών· γεγονός που διέκρινε την ανθρώπινη από τη θεϊκή δικαιοσύνη. Προς αποφυγή όμως καταχρήσεων αναγνωρίσθηκαν γενικά ως απαραβίαστα διάφορα άσυλα, όπως παραπάνω ο ναός της Αθηνάς στην Σπάρτη, επτά τον αριθμό στην Αθήνα μεταξύ των οποίων και το Θησείο ιδιαίτερα για δούλος που έφευγαν από τους κυρίους τους και ζητούσαν να μεταπωληθούν στο Ποσειδώνιο του Ταίναρου. Κατά τη διάρκεια των Ρωμαϊκών χρόνων ο Τιβέριος περιόρισε και σχεδόν κατήργησε σε διάφορες ελληνικές πόλεις το δικαίωμα αυτό επικρατώντας, αντί των ναών των θεών, τα αγάλματα των αυτοκρατόρων να θεωρούνται ως άσυλα μέχρις ότου ο Αντωνίνος κατάργησε την κατάχρηση αυτή.

## Δείτε επίσης
* Πανεπιστημιακό άσυλο
* Αιτών άσυλο
* Ασυλία

## Παραπομπές


## Εξωτερικοί σύνδεσμοι
* 


Κατηγορία:Ρωμαϊκή θρησκεία
Σάρα Κνάους

Η **Σάρα Κνάους** (*Sarah DeRemer Knauss*, 24 Σεπτεμβρίου 1880 – 30 Δεκεμβρίου 1999) ήταν Αμερικανίδα υπεραιωνόβια και το τρίτο γηραιότερο πρόσωπο που έχει ζήσει στον κόσμο. Ήταν επίσης το γηραιότερο πρόσωπο του κόσμου τη διετία 1998-1999.

Κναους, Σαρα
Πρόσταξις

Η **Πρόσταξις** στην αρχαία Αθήνα ήταν το ψήφισμα που όριζε το βαθμό της επιβαλλόμενης ποινής της ατιμίας, όταν αυτή ήταν μερική και όχι απόλυτη, όπως συνέβη με τους Λ (30) στρατιώτες που μείνανε στην Αθήνα και τους υποβλήθηκε η ποινή χωρίς δικαίωμα εκλογής στη βουλή.
## Παραπομπές


Κατηγορία:Αττικό Δίκαιο
Burnt Offerings

**Burnt Offerings** είναι ο τίτλος του τρίτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 1995 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με ένα επιπλέον CD με διαφορετική μίξη των τραγουδιών.

Ο δίσκος κυκλοφόρησε με διαφορά τεσσάρων ετών από το προηγούμενο άλμπουμ του συγκροτήματος, διάστημα κατά το οποίο εντάχθηκαν στους Iced Earth ο ντράμερ Ρόντνι Μπίσλι και ο τραγουδιστής Ματ Μπάρλοου. Η ηχογράφηση του πραγματοποιήθηκε στα "Morrisound Studios" της Τάμπα και ένα από τα νέα κομμάτια ήταν το "*Dante's Inferno*", του οποίου η διάρκεια ξεπερνάει τα 16 λεπτά και είναι επηρεασμένο από την "*[[Θεία Κωμωδία#Κόλαση|Κόλαση]]*" του Δάντη Αλιγκέρι.

Οι κριτικές για τον δίσκο υπήρξαν θετικές, με το "AllMusic" να το βαθμολογεί με τέσσερα αστέρια με άριστα τα πέντε και το "Ultimate Guitar" με 9,2 / 10,, ενώ το "Metal Storm" του έδωσε 8,6 / 10.

## Τραγούδια
1. **Burnt Offerings** *(Shawver, Schaffer)* - 7:22
2. **Last December** *(Schaffer)* - 3:23
3. **Diary** *(Barlow, Abell, Schaffer, Shawver)* - 6:14
4. **Brainwashed** *(Shawver, Schaffer)* - 5:22
5. **Burning Oasis** *(Abell, Schaffer, Shawver)* - 6:00
6. **Creator Failure** *(Abell, Schaffer, Shawver)* - 6:02
7. **The Pierced Spirit** *(Abell, Shawver)* - 1:54
8. **Dante's Inferno** *(Schaffer)* - 16:26
*I. "Denial, Lust, Greed"
*II. "The Prodigal, The Wrathful, Medusa"
*III. "The False Witness, Angel of Light

## Μέλη των Iced Earth
Η σύνθεση του συγκροτήματος κατά την ηχογράφηση του "***Burnt Offerings***" είχε την εξής μορφή:

* **[[Ματ Μπάρλοου]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **[[Ράνταλ Σόβερ]]** - *[[κιθάρα]]*
* **[[Ντέιβ Αμπέλ]]** - *[[μπάσο]]*
* **Ρόντνι Μπίσλι** - *[[τύμπανα]]*

;*Γκεστ συμμετοχές*
* **Χάουαρντ Χελμ** - *[[πλήκτρα]]*

## Παραπομπές


## Πηγές
* Burnt Offerings - Iced Earth | Songs, Reviews, Credits, Awards | AllMusic
* Burnt Offerings | The Official Iced Earth Website 
* Iced Earth - Burnt Offerings - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 1995
Time Machine 2011: Live in Cleveland

Το **Time Machine 2011: Live in Cleveland** είναι διπλό, ζωντανά ηχογραφημένο άλμπουμ και DVD του καναδικού χαρντ ροκ συγκροτήματος Rush, το οποίο κυκλοφόρησε στις 8 Νοεμβρίου 2011 μέσω της δισκογραφικής εταιρίας "Anthem Records" στον Καναδά και στον υπόλοιπο κόσμο μέσω της "Roadrunner".

Η ηχογράφηση του πραγματοποιήθηκε στο "Quicken Loans Arena" του Κλίβελαντ, κατά την περιοδεία "Time Machine Tour", που έλαβε χώρα σε Αμερική και Ευρώπη από τις 29 Ιουνίου 2010 μέχρι τις 2 Ιουλίου 2011.

Το DVD κυκλοφόρησε μέσω της "Banger Films" και έλαβε υποψηφιότητα για βραβείο "Juno" στην κατηγορία "DVD της χρονιάς. Έχει βραβευθεί ως διπλά πλατινένιο στις Ηνωμένες Πολιτείες.

## Λίστα Τραγουδιών
### CD 1
# "The Spirit of Radio" *(Lee, Lifeson, Peart)* - 5:02
# "Time Stand Still" *(Lee, Lifeson, Peart)* - 5:16
# "Presto" *(Lee, Lifeson, Peart)* - 6:32
# "Stick It Out" *(Lee, Lifeson, Peart)* - 4:22
# "Workin' Them Angels" *(Lee, Lifeson, Peart)* - 4:44
# "Leave That Thing Alone" *(Lee, Lifeson)* - 5:13
# "Faithless" *(Lee, Lifeson, Peart)* - 5:57
# "BU2B" *(Lee, Lifeson, Peart)* - 4:23
# "Freewill" *(Lee, Lifeson, Peart)* - 5:29
# "Marathon" *(Lee, Lifeson, Peart)* - 6:29
# "Subdivisions" *(Lee, Lifeson, Peart)* - 5:30
# "Tom Sawyer" *(Lee, Lifeson, Peart, Pye Dubois)* - 4:53
# "Red Barchetta" *(Lee, Lifeson, Peart)* - 6:55
# "YYZ" *(Lee, Peart)* - 4:32
# "Limelight" *(Lee, Lifeson, Peart)* - 4:31

### CD 2
# "The Camera Eye" *(Lee, Lifeson, Peart)* - 10:10
# "Witch Hunt" *(Lee, Lifeson, Peart)* - 4:42
# "Vital Signs" *(Lee, Lifeson, Peart)* - 5:28
# "Caravan" *(Lee, Lifeson, Peart)* - 5:36
# "Witch Hunt" *(Lee, Lifeson, Peart)* - 4:49
# "Moto Perpetuo/Love for Sale" *(Peart, Cole Porter)* - 8:22
# "O'Malley's Break" *(Lifeson)* - 1:33
# "Closer to the Heart" *(Lee, Lifeson, Peart, John Michael Talbot)* - 3:28
# "2112 Overture/The Temples of Syrinx" *(Lee, Lifeson, Peart)* - 7:10
# "Far Cry" *(Lee, Lifeson, Peart)* - 6:22
# "La Villa Strangiato" *(Lee, Lifeson, Peart)* - 7:40
# "Working Man" *(Lee, Lifeson)* - 6:40

## Θέσεις τσαρτ

## Μέλη των Rush
Οι μουσικοί οι οποίοι ηχογράφησαν το "*Time Machine 2011: Live in Cleveland*" ήταν οι εξής:
* **[[Τζέντι Λι]]** - φωνητικά, μπάσο, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα, φωνητικά
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Time Machine 2011: Live in Cleveland - Rush | Songs, Reviews, Credits, Awards | AllMusic
* Rush - Time Machine 2011: Live in Cleveland (album review) | Sputnikmusic
* Rush - Time Machine 2011: Live in Cleveland - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2011
Λάδας

Ο **Λάδας** (5ος αιώνας π.Χ.) ήταν αρχαίος δρομέας, από τους διασημότερους δολιχοδρόμος του αρχαίου κόσμου. Στέφθηκε ολυμπιονίκης κατά την 80ή ολυμπιάδα του 460 π.Χ. ή την 85η ολυμπιάδα του 440 π.Χ.. Αναφέρεται ποιητικά πως ο Λάδας, δεν έτρεχε απλώς αλλά πετούσε, σε ένα από τα επιγράμματα της Ελληνικής Ανθολογίας για τον δρομέα αυτόν: «Λάδας το στάδιον είτ' ήλατο, ειτε διέπτη δαιμόνιον τό τάχος, ουδέ φράσαι δυνατόν». 

Ο Παυσανίας, στα Λακωνικά αναφερόμενος στον Λάδα γράφει ότι ο τάφος του ήταν κοντά στον ποταμό Ευρώτα και προσθέτει: «μου φαίνεται όμως πως ευθύς μετά τη νίκη επέστρεψε άρρωστος και πέθανε σ' αυτό το μέρος [ενν. όπου τάφηκε]». Λόγω της αναφοράς αυτής θεωρήθηκε πως η καταγωγή του ήταν από την Σπάρτη, ωστόσο θεωρείται πως ήταν Αργείος και πως κατά την επιστροφή του από την Ολυμπία αρρώστησε και πέθανε κοντά στην Σπάρτη.

Στο Άργος υπήρχε ανδριάντας του Λάδα τον οποίο είχε κατασκευάσει ο Μύρωνας, και βρισκόταν τοποθετημένος στον ναό του Λύκειου Απόλλωνα. Ο ανδριάντας είχε χαρακτηριστεί από τους αρχαίους κριτικούς ως «έμπνους», δηλαδή ανδριάντας που έχει πνοή, έχει ζωή. Στο πρόσωπο του αθλητή διαγραφόταν εναργέστατα αφενός η ελπίδα για τη νίκη και αφετέρου στα χείλη του ήταν ολοφάνερο το λαχάνιασμα της υπερέντασης από την προσπάθεια. 

Ακόμη, ο Άγγλος ζωγράφος  παρέστησε σε λιθογραφία τον Λάδα καμπτόμενο και έτοιμο να πέσει τη στιγμή που οι αγωνοδίκες του πρόσφεραν το στεφάνι της αγριελιάς (έργο για το οποίο κέρδισε χρυσό μετάλλιο και υποτροφία το 1899 κατά τη διάρκεια των σπουδών του) και ο Γάλλος ποιητής  αφιέρωσε στο φημισμένο δρομέα Σπαρτιάτη ένα από τα σονέττα του. Τον ανδριάντα του Λάδα οι Ρωμαίοι τον μετέφεραν στη Ρώμη, όπου επί αιώνες θαυμαζόταν.

## Δείτε επίσης
* Ανδριάντας του Λάδα
* Ο θάνατος του Λάδα
* Λάδας ο Αιγιέας, ολυμπιονίκης του σταδίου τον 4ο αιώνα π.Χ.

## Αναφορές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (5ος αιώνας π.Χ.)
Γιανγκ Τσουάν-κουάνγκ

Ο **Γιανγκ Τσουάν-κουάνγκ** (*楊傳廣*, 10 Ιουλίου 1933 - 27 Ιανουαρίου 2007) ήταν δεκαθλητής από τη Δημοκρατία της Κίνας.

Στις 28 Απριλίου του 1963 κατέρριψε στο Γουόλνατ το παγκόσμιο ρεκόρ στο δέκαθλο.

## Παραπομπές


## Εξωτερικοί σύνδεσμοι
* 

Κατηγορία:Κινέζοι αθλητές του στίβου
Λάδας Ολυμπιονίκης

Με το όνομα Λάδας είναι γνωστοί οι αρχαίοι Ολυμπιονίκες:

* Λάδας, νικητής στην 80η Ολυμπιάδα, το 460 π.Χ., στον δόλιχο
* Λάδας ο Αιγιεύς, νικητής στην 125η Ολυμπιάδα, το 280 π.Χ., στο στάδιον
Γιάννης Δίντσικος

Ο **Γιάννης Δίντσικος** (γενν. 25 Ιουνίου 1960) είναι Έλληνας πρώην διεθνής ποδοσφαιριστής από τη Ροδιανή Κοζάνης.

## Καριέρα
### Σε συλλογικό επίπεδο
Ξεκίνησε τη σταδιοδρομία του στην Καστοριά που τότε αγωνιζόταν στην Α´ Εθνική. Κατά τη διάρκεια του τελικού του Κυπέλλου Ελλάδας (1979-80), όπου η Καστοριά αναδείχθηκε κυπελλούχος, πέτυχε το δεύτερο τέρμα της ομάδας. Μετακινήθηκε στην ΑΕΚ πριν από την έναρξη της περιόδου 1981-82, με την οποία τον επόμενο χρόνο κατέκτησε το Κύπελλο Ελλάδος (1982-83), για δεύτερη φορά στην καριέρα του.

### Στις εθνικές ομάδες
Ο Γιάννης Δίντσικος αγωνίστηκε με τα χρώματα της Εθνικής Ελλάδας συνολικά τρεις φορές. Το ντεμπούτο του πραγματοποιήθηκε στις 12 Σεπτεμβρίου 1984, στην εκτός έδρας φιλική αναμέτρηση εναντίον της Ανατολικής Γερμανίας, όταν υπό τις οδηγίες του Μίλτου Παπαποστόλου είχε ξεκινήσει ως βασικός.

Υπήρξε επίσης μέλος της ολυμπιακής ομάδας που μετείχε στο προολυμπιακό τουρνουά για την πρόκριση στους Ολυμπιακούς Αγώνες του 1984 στο Λος Άντζελες, με την οποία στη μοναδική του συμμετοχή κατάφερε να χριστεί σκόρερ, στον εκτός έδρας αγώνα εναντίον της εθνικής Ουγγαρίας (13/4/1983).

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Ροδίτης

Με την ονομασία **Ροδίτης** αναφέρονται:

## Οικισμοί

* Ροδίτης Κοζάνης, οικισμός του δήμου Σερβίων - Βελβεντού.
* Ροδίτης Ροδόπης, οικισμός του δήμου Κομοτηνής.

## Διάφορα
* *Ροδίτης*, ο κάτοικος της Ρόδου.
* Αρχαίος Ρόδιος, ο κάτοικος της αρχαίας Ρόδου.
* Ροδίτης (σταφύλι), ποικικία λευκού κλήματος και κρασιού.

Κατηγορία:Αποσαφηνίσεις ελληνικών τοπωνυμίων
Lada Largus

Το **LADA Largus** είναι μικρομεσαίο πολυμορφικό αυτοκίνητο (MPV) που παράγεται από τη ρωσική αυτοκινητοβιομηχανία AvtoVAZ / Lada, από τις 4 Απριλίου 2012. Πρόκειται για παράλληλη έκδοση του επίσης πολυμορφικού Dacia Logan MCV του 2006, που εξελίχθηκε από τη γαλλική Renault, στην οποία ανήκει η Dacia. Το Largus κατασκευάζεται στα πλαίσια σχετικής κοινοπραξίας μεταξύ της Lada και του ομίλου Renault - Nissan, ο οποίος το 2008 εξαγόρασε το 30% της εταιρείας, ενώ το 2016 αύξησε το ποσοστό της στο 70%, καθιστώντας την πλέον μία ακόμα θυγατρική της, αν και το 2022 η Renault αποσύρθηκε από τη Ρωσία, διακόπτοντας ταυτόχρονα και κάθε επιχειρηματική σχέση με τη Lada, λόγω των διεθνών κυρώσεων κατά της Ρωσίας εξ αιτίας της εισβολής της Ρωσίας στην Ουκρανία. Για την ακρίβεια, το Largus διαφέρει εξωτερικά από το Logan MCV μόνο στους μπροστινούς προβολείς, στη γρίλια και στον μπροστινό προφυλακτήρα.

## Εκδόσεις

Το Largus διατίθεται σε 2 εκδοχές αμαξώματος: 

* Πολυμορφικό station wagon (**Largus Universal**, επίσημος κωδικός εργοστασίου: **R90**), με 5-θέσιο ή 7-θέσιο σαλόνι και χώρο αποσκευών 1.350 και 750 λίτρα αντίστοιχα.
* Επαγγελματικό panel van (**Largus Furgon**, επίσημος κωδικός εργοστασίου: **F90**), ως Cargo Van μεγάλης χωρητικότητας, με χώρο αποσκευών 2.540 λίτρα. 

Και οι δύο εκδόσεις μπορούν να παραγγελθούν είτε με βενζινοκινητήρα 1.6 λίτρων 4-κύλινδρο 8-βάλβιδο και ισχύος 84 hp, είτε με βενζινοκινητήρα 1.6 λίτρων 4-κύλινδρο 16-βάλβιδο και ισχύος 105 hp. Το μοναδικό διαθέσιμο κιβώτιο ταχυτήτων, είναι ένα 5-τάχυτο μηχανικό.

Οι πωλήσεις της έκδοσης station wagon στη Ρωσία ξεκίνησαν επίσημα στις 16 Ιουλίου 2012, ενώ η επαγγελματική εκδοχή πάνελ βαν λανσαρίστηκε τον Αύγουστο του 2012. Μέσα στο 2015, προστέθηκε στην παλέτα και μια έκδοση SUV, το **Largus Cross**.

## Εξοπλισμός
thumb|left|Το σαλόνι του Lada Largus του 2021 της αρχικής λεζάντας.

Όλα τα Largus αρχικά έφεραν 2 μπροστινούς αερόσακους, Σύστημα Αντιμπλοκαρίσματος Τροχών (ABS), σύστημα bluetooth με hands free, κλιματισμό και ραδιο-CD με MP3-player στο ηχοσύστημα. Επίσης, μπορούσαν προαιρετικά να εξοπλιστούν και με πλευρικούς αερόσακους, ενώ το 2021 το μοντέλο υπέστη και μια έντονη αισθητική ανανέωση. Από το 2022, όμως, λόγω των διεθνών κυρώσεων κατά της Ρωσίας εξ αιτίας της εισβολής της Ρωσίας στην Ουκρανία, όλα τα μοντέλα της Lada έχασαν βασικά στοιχεία εξοπλισμού ασφαλείας, όπως το σύστημα ABS, τους αερόσακους και τους προεντατήρες στις ζώνες ασφαλείας, και φυσικά το ίδιο συνέβη τότε και στο Lada Largus.

## Αναφορές


## Εξωτερικοί σύνδεσμοι

* Η επίσημη ρωσική ιστοσελίδα του 5-θέσιου Lada Largus.
* Η επίσημη ρωσική ιστοσελίδα του 7-θέσιου Lada Largus.
* Η επίσημη ρωσική ιστοσελίδα του Lada Largus panel van.
* Anna Sulimina: «The end of Lada as we know it» The Moscow News, 19 April 2012.

Largus
Κατηγορία:Επαγγελματικά αυτοκίνητα
Όρβηλος (οροσειρά)

Η **Οροσειρά του Ορβήλου** είναι οροσειρά της Νοτιοανατολικής Ευρώπης στη Χερσόνησο του Αίμου και συγκεκριμένα στην περιοχή της Μακεδονίας. Είναι η όγδοη σε ύψος Οροσειρά της Ευρώπης με μέγιστο υψόμετρο 2.914 μέτρα εντός Βουλγαρικού εδάφους.

Ως *Οροσειρά του Ορβήλου* ορίζονται δύο ορεινά συγκροτήματα που περιβάλλουν την κοιλάδα του Στρυμόνα. Αποτελείται από δύο κλάδους που εκτείνονται γενικά από βορρά προς νότο:

*το Δυτικό Όρβηλο, που περιλαμβάνει τα όρη Κερκίνη (Μπέλες), το Μάλεσι, τη Βλαχίνια, Ογκράζντεν και Οσόγκοβο. Χαρακτηρίζεται από χαμηλά σχετικά υψόμετρα και διαχωρίζει τη Βουλγαρία από τη Βόρεια Μακεδονία.

*τον Ανατολικό Όρβηλο, 

Ανάμεσα στο Δυτικό και τον Ανατολικό Όρβηλο βρίσκεται η κοιλάδα του Στρυμόνα που ονομάζονταν από την αρχαιότητα Παρορβηλία.

Κατηγορία:Όρβηλος
Κατηγορία:Βουνά της Βουλγαρίας
Κατηγορία:Βουνά της Βόρειας Μακεδονίας
Κατηγορία:Βουνά της Δράμας
Κατηγορία:Βουνά των Σερρών
Κατηγορία:Βουνά του Κιλκίς
Ροβέρτος Σπυρόπουλος

Ο **Ροβέρτος Σπυρόπουλος** (1 Μαΐου 1947 - 22 Ιουνίου 2019) ήταν Έλληνας πολιτικός και συνδικαλιστής, ιδρυτικό στέλεχος του ΠΑΣΟΚ. Είχε διατελέσει πρόεδρος της Ομοσπονδίας Εργαζομένων του ΟΤΕ (ΟΜΕ-ΟΤΕ), οργανωτικός γραμματέας της ΓΣΕΕ, βουλευτής Αρκαδίας, υφυπουργός, γενικός γραμματέας υπουργείων και διοικητής κρατικών οργανισμών. Από το 2010 μέχρι τις 29 Ιουνίου 2015 υπηρέτησε ως διοικητής του ΙΚΑ.

## Βιογραφικά στοιχεία
Γεννήθηκε την Πρωτομαγιά του 1947 στην Τρίπολη. Σπούδασε στο Τμήμα Τεχνολόγων Μηχανικών ΤΕΙ.

Στο ΠΑΣΟΚ εντάχθηκε από την ίδρυσή του το 1974. Από το πρώτο συνέδριο του κόμματος εκλέγεται μέλος της Κεντρικής Επιτροπής, ενώ διετέλεσε τρεις φορές γραμματέας του Τομέα Συνδικαλιστικού του ΠΑΣΟΚ.

Το 1975 πρωτοεκλέχθηκε συνδικαλιστής στην Πανελλήνια Ένωση Τεχνολόγων Μηχανικών, όπου ανέλαβε υπεύθυνος διαχειριστής των οικονομικών της. Το 1977 έγινε γενικός γραμματέας της Πανελλήνιας Ένωσης Τεχνολόγων Μηχανικών του ΟΤΕ, ενώ το 1981 έγινε πρόεδρος της Ομοσπονδίας Εργαζομένων του ΟΤΕ (ΟΜΕ-ΟΤΕ). Το 1982 εκλέχθηκε οργανωτικός γραμματέας της Γενικής Συνομοσπονδίας Εργατών Ελλάδας (ΓΣΕΕ), και το 1991 έγινε πρόεδρος του Ινστιτούτου Εργασίας, που είναι ο ερευνητικός φορέας της ΓΣΕΕ.

Μετά το 1985 ο Ροβέρτος Σπυρόπουλος ήρθε σε σύγκρουση με τον τότε ηγέτη της ΠΑΣΚΕ και της ΓΣΕΕ Γιώργο Ραυτόπουλο, αλλά και με τον ισχυρό διοικητή του ΟΤΕ Θεοφάνη Τόμπρα, και αποχώρησε από το ΠΑΣΟΚ. Εντάχθηκε στο Ελληνικό Σοσιαλιστικό Κόμμα που είχε δημιουργήσει ο Γεράσιμος Αρσένης μαζί με την αριστερή τάση της ΠΑΣΚΕ. Το Νοέμβριο του 1989, ο Αρσένης και τα περισσότερα μέλη του ΕΣΚ, μεταξύ των οποίων και ο Σπυρόπουλος, επέστρεψαν στο ΠΑΣΟΚ.

Στην τελευταία κυβέρνηση του Ανδρέα Παπανδρέου (1993-1996) ήταν διοικητής του ΟΑΕΔ και πρόεδρος του Πειραματικού Ινστιτούτου Επαγγελματικής Κατάρτισης.

Εκλέχθηκε βουλευτής Αρκαδίας με το ΠΑΣΟΚ το 1996 και το 2000, και διετέλεσε υφυπουργός Εργασίας και Κοινωνικών Ασφαλίσεων από το 2001 ως το 2004 στην κυβέρνηση του Κώστα Σημίτη.

Το 2006 έγινε γενικός διευθυντής του ΠΑΣΟΚ. Στην κυβέρνηση Γιώργου Παπανδρέου έγινε αρχικά γενικός γραμματέας του υπουργείου Εργασίας και Κοινωνικής Ασφάλισης από το 2009 ως το 2010, ενώ από τον Αύγουστο του 2010 μέχρι τις 29 Ιουνίου 2015 ήταν διοικητής του ΙΚΑ.

Απεβίωσε στις 22 Ιουνίου 2019 σε ηλικία 72 ετών, ενώ βρισκόταν στην παραλία Χιλιαδού στην Εύβοια, μετά από ξαφνική αδιαθεσία που ένιωσε. Μεταφέρθηκε στο νοσοκομείο Κύμης όπου και διαπιστώθηκε ο θάνατός του. Αιτία θανάτου ήταν η ανακοπή καρδιάς.

## Παραπομπές


Κατηγορία:Έλληνες συνδικαλιστές
Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εργασίας και Κοινωνικών Ασφαλίσεων
Κατηγορία:Διοικητές του ΙΚΑ
Κατηγορία:Έλληνες Γενικοί Γραμματείς
Ανατολική Ιωαννίνων

Η **Ανατολική** είναι χωριό και έδρα ομώνυμης τοπικής κοινότητας, της δημοτικής ενότητας (πρώην δήμου) Παμβώτιδος, του δήμου Ιωαννιτών, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
*Μέχρι το 1928 ο οικισμός ονομαζόταν *Λοχάνιστα*.
## Γεωγραφικά στοιχεία
Η Ανατολική είναι χωριό στο ανατολικό τμήμα του νομού Ιωαννίνων. Βρίσκεται στις νοτιοανατολικές κλιτύς του όρους Λάκμος (Περιστέρι) και κοντά στην ανατολική όχθη του ποταμού Άραχθου, σε μέσο σταθμικό υψόμετρο 800. Απέχει 35 χλμ. περίπου Α. ΝΑ. των Ιωαννίνων.
## Τοπική κοινότητα
Η τοπική κοινότητα Ανατολικής είναι χαρακτηρισμένη ως αγροτικός ορεινός οικισμός, με έκταση 12,561 χμ² (2011). Περιλαμβάνει και τον οικισμό Κοτομίστα.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Λοχάνιστα* και προσαρτήθηκε στην κοινότητα Κράψης του νομού Ιωαννίνων. Το 1928 μετονομάστηκε σε *Ανατολική* και, το 1929, ορίστηκε έδρα της ομώνυμης κοινότητας. Με το ΦΕΚ 244Α - 4/12/1997 ο οικισμός αποσπάστηκε από την κοινότητα Ανατολικής και προσαρτήθηκε στον δήμο Παμβώτιδος. Με το ΦΕΚ 87Α - 07/06/2010 αποσπάστηκε από τον δήμο Παμβώτιδος και προσαρτήθηκε στον δήμο Ιωαννιτών.
## Ιστορικά στοιχεία
Κατά τη διάρκεια της Κατοχής, οι κάτοικοι της Ανατολικής συμμετείχαν μαζικά στην Εθνική Αντίσταση μέσα από τις τάξεις του ΕΔΕΣ.
## Αξιοθέατα
*Το τοξωτό γεφύρι της Γκούρας, στο βορειοανατολικό τμήμα του οικισμού
*Ο ναός του Αγίου Δημητρίου στο κεντρικό τμήμα του οικισμού
*Η εκκλησία της Αγίας Παρασκευής, βόρεια του οικισμού
*Το φαράγγι της Κακάβας (Γκούρας), ανατολικά του οικισμού, περιοχή άγριας φυσικής ομορφιάς. Εδώ χύνεται εντυπωσιακός καταρράκτης ύψους 85 μέτρων. Το φαράγγι είναι εξοπλισμένο για κατάβαση (canyoning), πάντοτε με συνοδεία έμπειρων οδηγών
*Οι ιδιαίτερες αναβαθμίδες της περιοχής
*Οι παραδοσιακοί ανεμόμυλοι
 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ) 
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.youtube.com/watch?v=UY1H0VMnMzo
*https://web.archive.org/web/20080526115428/http://www.dimospambotidos.gr/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Κοτομίστα Ιωαννίνων

Η **Κοτομίστα** είναι χωριό που βρίσκεται στο Νομό Ιωαννίνων. Βρίσκεται 17,5 χιλιόμετρα νότια της πόλης των Ιωαννίνων. Διοικητικά υπάγεται στο Δήμο Ιωαννιτών μετά την εφαρμογή του Προγράμματος Καλλικράτης, ενώ μέχρι το 2010 ανήκε στον Δήμο Παμβώτιδος.

## Πηγές
https://web.archive.org/web/20080526115428/http://www.dimospambotidos.gr/

## Παραπομπές


Κατηγορία:Δήμος Ιωαννιτών
Κατηγορία:Χωριά της περιφερειακής ενότητας Ιωαννίνων
Στραβοπόταμος (αποσαφήνιση)

Με την ονομασία **Στραβοπόταμος** μπορεί να αναφέρονται:

* Στραβοπόταμος (ποταμός Βοιωτίας) ή *Λιβαδόστρας*, ποταμός που εκβάλει στον Κορινθιακό.
* Στραβοπόταμος (ποταμός Καστοριάς), παραπόταμος του Αλιάκμονα.
* Στραβοπόταμος (ποταμός Κιλκίς), παραπόταμος του Σείριου.
Γορίτσα Ιωαννίνων

Η **Γορίτσα** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά στοιχεία
Η Γορίτσα βρίσκεται νότια της λίμνης Παμβώτιδας και σε απόσταση 10 χιλιόμετρα νότια της πόλης των Ιωαννίνων σε υψόμετρο 580 μέτρα. Βόρεια του χωριού είναι το Κουτσελιό και περνάει η Εγνατία Οδός ενώ νοτιοανατολικά είναι τα Κυπαρίσσια. Η ονομασία της πρέπει να προέρχεται από τη σλάβικη λέξη *"γόρα"* που σημαίνει βουνό, λόφος, ύψωμα και τη σλάβικη υποκοριστική κατάληξη *– ιτσα*. 

Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να προσαρτάται στην τότε κοινότητα Κουτσολιού. Σύμφωνα με το σχέδιο Καλλικράτης μαζί με το Κουτσελιό αποτελούν την τοπική κοινότητα Κουτσελιού της δημοτικής ενότητας Παμβώτιδος που υπάγεται στο δήμο Ιωαννιτών και σύμφωνα με την απογραφή 2011 έχει ως πληθυσμό κοινότητα 289 κατοίκους.

## Πηγές
https://web.archive.org/web/20080526115428/http://www.dimospambotidos.gr/

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Βασιλική Ιωαννίνων

Η **Βασιλική** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Η Βασιλική βρίσκεται 9 χιλιόμετρα νοτιοανατολικά της πόλης των Ιωαννίνων και της λίμνης Παμβώτιδας σε υψόμετρο 540 μέτρα. Αξιοθέατο της περιοχής είναι το  μνημείο του επτανήσιου ποιητή και αγωνιστή Λορέντζου Μαβίλη, στα βορειοανατολικά, εκεί όπου σκοτώθηκε πολεμώντας μαζί με τους εθελοντές Γαριβαλδινούς κατά των Τούρκων για την απελευθέρωση των Ιωαννίνων στις 28 Νοεμβρίου 1912. Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 με την παλιά της ονομασία *Γιάννιστα* να ορίζεται έδρα της ομώνυμης νεοϊδρυθείσας κοινότητας. Το 1955 με το ΦΕΚ 287Α - 10/10/1955 μετονομάστηκε αρχικά σε *Βασιλικόν* και το 1957 τελικά σε Βασιλική*.* Σύμφωνα με το σχέδιο Καλλικράτης μαζί με τον ακατοίκητο Μαβίλλη αποτελούν την τοπική κοινότητα Βασιλικής της δημοτικής ενότητας Παμβώτιδος που υπάγεται στο δήμο Ιωαννιτών και σύμφωνα με την απογραφή 2011 έχει πληθυσμό  486 κατοίκους.

## Πηγές
https://web.archive.org/web/20080526115428/http://www.dimospambotidos.gr/

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Δαφνούλα Ιωαννίνων

Η **Δαφνούλα** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Η Δαφνούλα βρίσκεται νοτιοανατολικά της λίμνης Παμβώτιδας, στις νοτιοδυτικές πλαγιές του όρους Δρίσκο σε υψόμετρο 910 μέτρα. Το χωριό είναι κτισμένο στην κορυφή λόφου και έχει πανοραμική θέα προς την πόλη των Ιωαννίνων (οδική απόσταση 20 χλμ.) και την χαράδρα του Αράχθου. Η παλιά του ονομασία είναι **Κοντοβράκι**, και απελευθερώθηκε από τον Ελληνικό Στρατό στις 26 Νοεμβρίου 1912.

Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 με την ονομασία Κοντοβράκι να ορίζεται έδρα της ομώνυμης νεοϊδρυθείσας κοινότητας. Με το ΦΕΚ 5Α - 11/01/1954 μετονομάστηκε το 1954 για λόγους "ευπρεπισμού" σε Δαφνούλα. Διοικητικά υπάγεται στο Δήμο Ιωαννιτών, έπειτα από την εφαρμογή του Προγράμματος «Καλλικράτης» (3852/2010 - 01/01/2011), ενώ μέχρι το 2010 και σύμφωνα με το Πρόγραμμα «Καποδίστριας» (2539/1997 - 1998) ανήκε στον πρώην Δήμο Παμβώτιδος. Στην Τοπική Κοινότητα Δαφνούλας υπάγεται και ο οικισμός Γουλάς.

Στο χωριό υπάρχουν οι εκκλησίες: Αγίου Γεωργίου, Αγίου Ιωάννου, Προφήτου Ηλία, Αγίου Νικολάου, Αγίας Παρασκευής.

## Πληθυσμιακά στοιχεία
Η δημογραφική εξέλιξη του οικισμού σύμφωνα επίσημες απογραφές του ελληνικού κράτους κατά τις τέσσερις τελευταίες δεκαετίες, είναι η εξής:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Νεοκαισάρεια Ιωαννίνων

Η **Νεοκαισάρεια** είναι χωριό του νομού Ιωαννίνων στην Ήπειρο, το οποίο βρίσκεται 10 χιλιόμετρα νότια της πόλης των Ιωαννίνων. Διοικητικά, μετά την εφαρμογή του Προγράμματος Καλλικράτης υπάγεται στο Δήμο Ιωαννιτών, ενώ μέχρι το 2010 ανήκε στο Δήμο Ανατολής.

## Γενικά και ιστορικά στοιχεία
Ο οικισμός δημιουργήθηκε μετά την ανταλλαγή πληθυσμών του 1924 από Έλληνες πρόσφυγες που προέρχονταν από τα χωριά Ζίλε, Καράτζορεν, Αξός και Αϊ Κωστέν της Καισάρειας της Καππαδοκίας, μετά από ενέργειες του - επίσης πρόσφυγα - Ελευθερίου Χατζηπέτρου. Προς ανάμνηση του τόπου καταγωγής τους, οι κάτοικοι έδωσαν στον οικισμό την ονομασία Νέα Καισάρεια, η οποία με την πάροδο των ετών μετατράπηκε σε Νεοκαισάρεια.

Ο βασικός ναός του οικισμού είναι αφιερωμένος στον Μέγα Βασίλειο και βρίσκεται στο κέντρο του χωριού. Σε έναν μικρό λόφο, δίπλα στο νεκροταφείο, υπάρχει και η πρώτη εκκλησία που κτίσανε οι πρόσφυγες όταν κατοίκησαν στην περιοχή,  ο Ιερός Ναός των Ταξιαρχών ο οποίος εορτάζει πανηγυρικά στις 8 Νοεμβρίου.

## Παραπομπές


## Εξωτερικοί σύνδεσμοι
* https://web.archive.org/web/20080526115428/http://www.dimospambotidos.gr/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Ιωαννινων
Στραβοπόταμος (ποταμός Καστοριάς)

[thumb|250px|Πέτρινο γεφύρι στον Στραβοπόταμο, κοντά στο [Ζευγοστάσι Καστοριάς|Ζευγοστάσι.]]
Ο **Στραβοπόταμος** είναι ποταμός της Μακεδονίας στην περιφερειακή ενότητα Καστοριάς. Αποτελεί έναν από τους βασικούς παραπόταμους του Αλιάκμονα.

Πηγάζει από το όρος Βόιο κοντά στη Λάγκα, κινείται έπειτα βόρεια και βορειανατολικά, διασχίζοντας την βόρεια περιοχή των Καστανοχωρίων. Περνάει κοντά από τους οικισμούς Νίκη, Κρύα Νερά, Λακκώματα, Λαχανόκηποι για να καταλήξει στον Αλιάκμονα,  κοντά στην κωμόπολη του Άργους Ορεστικού. Ορισμένα από τα ρέματα που τον τροφοδοτούν είναι το *Δροσερό*, όπου βρίσκεται και η τεχνητή λίμνη του *Βράχου*, των *Μακεδονομάχων*, οι *Βρύσες*, το *Βαθύρεμα*, το *Σιγανόρεμα* και της  *Καλλιρόης*.

## Παραπομπές


Κατηγορία:Παραπόταμοι του Αλιάκμονα
Κατηγορία:Δήμος Ορεστίδος
Τρογιάνι (Βοεβοδάτο Μασοβίας)

Το **Τρογιάνι** (πολωνικά: *Trojany*) είναι χωριό της Γκμίνα Ντομπρούφκα, στο Πόβιατ Βοουόμιν του Βοεβοδάτου Μασοβίας, στην κεντροανατολική Πολωνία. Βρίσκεται περίπου 15 χιλιόμετρα βορειοανατολικά του Βοουόμιν και 36 χιλιόμετρα βορειοανατολικά της Βαρσοβίας.

## Παραπομπές


Κατηγορία:Χωριά της Πολωνίας
Κατηγορία:Χωριά του Πόβιατ Βοουόμιν
Ταραντέλα Καλαβρίας

Η **ταραντέλα Καλαβρίας** (ιταλικά: "Tarantella Calabrese" ή "Sonu a ballu") είναι ένας γενικός όρος που περιλαμβάνει διάφορες μουσικό-χορευτικές εκφράσεις διάσπαρτες στη χερσόνησο της Καλαβρίας και διαφέρουν από άλλους χορούς της νότιας Ιταλίας που αποκαλούνται απλά ταραντέλα. Παίζεται και χορεύεται κατά τη διάρκεια θρησκευτικών εορτών και άλλες κοινωνικές περιστάσεις. Στη σημερινή εποχή η παράδοση έχει αναβιώσει καθώς όλο και περισσότερες νέες ομάδες αρχίζουν να ενδιαφέρονται για τα όργανα που είχαν σχεδόν εξαφανιστεί. Τα άτομα αυτά παίζουν τα όργανα αυτά σύμφωνα με τους παλιούς τρόπους ή εκσυγχρονίζοντας τους ήχους προσθέτοντας μια χροιά μπάσου ή καινούργιους ήχους.

## Μουσικά Όργανα

Τα μουσικά όργανα της **ταραντέλας Καλαβρίας** είναι: η ζαμπόνια, που συχνά υποκαθίσταται από τo ακορντεόν μαζί με το ταμπορρέλο (είδος ντέφι), σε κάποιες περιοχές χρησιμοποιούνταν μαζί με το ζουρνά και τη φλογέρα, ενώ στη Locride e Monte Poro χρησιμοποιούνταν καλαβριανή λύρα. Ο ρυθμός είναι βασισμένος σε τρίστιχα με χρόνο 12/6 και μερικές φορές 6/8.

Παρόλο που υπάρχει ομογένεια στη ταραντέλα που παίζεται και χορεύεται σε όλη τη Καλαβρία, υπάρχουν κάποιες γεωγραφικές διαφορές: στο ανατολικό Καταντσάρο υπάρχει το ελεύθερο, συμφωνα με τον παλιό τρόπο στο Aspromonte και Zumparieddu στο Sila και τη Viddanedda στην περιοχή της Καλαβρίας. Τέλος υπάρχουν και διαφορές στον τρόπο που χορεύεται: το φιμινίνα (γυναικείο), το μασκουλίνα (αντρικό) και το ελεύθερο.

## Χορός

Η καλαβριανή ταραντέλα χορεύεται από γυναίκες και άνδρες σε ζευγάρια, αλλά μπορεί να χορευτεί και σε ζεύγη ανδρών και γυναικών, σε κυκλικό σχήμα που δημιουργείται από τους χορευτές και ονομάζεται "ρότα". Ο αρχηγός του χορού αποφασίζει την σειρά των χορευτών στις στροφές που γίνονται. Οργανοπαίχτες έξω από τον χορό ακολουθούν τους χορευτές και αλλάζουν τον ρυθμό της μουσικής. Στο παρελθόν, κατά την διάρκεια του χορού οι άνθρωποι δημιουργούσαν μία μοναδική ρότα στην πλατεία που χόρευαν.

Κατηγορία:Χορός
Λερούσκο Ιωαννίνων

Το **Λερούσκο** είναι μικρό ορεινό χωριό που βρίσκεται στην Ήπειρο και την Περιφερειακή Ενότητα Ιωαννίνων που έχει πληθυσμό 29 κατοίκους (απογραφή 2011). Βρίσκεται 16,5 χιλιόμετρα ανατολικά της πόλης των Ιωαννίνων και είναι κτισμένο στους δυτικούς πρόποδες του όρους Λάκμος σε υψόμετρο 970 μέτρα. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην τότε κοινότητα Κράψης και διοικητικά υπάγεται στο Δήμο Ιωαννιτών μετά την εφαρμογή του Προγράμματος Καλλικράτης, ενώ μέχρι το 2010 ανήκε στο Δήμο Παμβώτιδος. Μαζί με την Κράψη και τον Δρίσκο αποτελούν την τοπική κοινότητα Κράψης.

## Εξωτερικοί σύνδεσμοι
* Δήμος Παμβότιδος

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Δρίσκος Ιωαννίνων

Ο **Δρίσκος** είναι χωριό που βρίσκεται στο Νομό Ιωαννίνων. Βρίσκεται στις ανατολικές πλαγιές του όρους Δρίσκος σε υψόμετρο 778 μέτρα και σε απόσταση περίπου 13 χιλιόμετρα ανατολικά της πόλης των Ιωαννίνων. Διοικητικά υπάγεται στο Δήμο Ιωαννιτών μετά την εφαρμογή του Προγράμματος Καλλικράτης, ενώ μέχρι το 2010 ανήκε στο Δήμο Παμβώτιδος. Σύμφωνα με την απογραφή 2021 έχει πληθυσμό 11 κατοίκους.

## Πληθυσμός
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


## Πηγές
https://web.archive.org/web/20080526115428/http://www.dimospambotidos.gr/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Καράτζ

Το **Καράτζ** (περσ. کرج) είναι πόλη του Ιράν που ανήκει στην επαρχία Αλμπόρτζ και με πληθυσμό 1,6 εκ. κατοίκων (2011) αποτελεί την τέταρτη μεγαλύτερη πόλη της χώρας. Βρίσκεται 36 χλμ. δυτικά της Τεχεράνης, στη δυτική όχθη του ποταμού Καράτζ. 

Η σύγχρονη πόλη αποτελεί ουσιαστικά προάστιο της Τεχεράνης, ενώ μέχρι τα μέσα του 20ού αιώνα ήταν γνωστή κυρίως ως θερινό τουριστικό θέρετρο. Σήμερα, η βιομηχανική ζώνη της πόλης είναι η μεγαλύτερη της χώρας, έδρα εργοστασίων παραγωγής ζάχαρης, υφαντουργικών προϊόντων, συρμάτων, οινοπνεύματος κ.α., που συνεισφέρει σε ποσοστό περίπου 20% του ΑΕΠ.

## Παραπομπές



Κατηγορία:Πόλεις του Ιράν
Γαμήλια φορεσιά Λευκίμμης

Με τον όρο **γαμήλια φορεσιά της Λευκίμμης** αναφέρεται η νυφική ενδυμασία που καθιερώθηκε κατά τα παλιότερα χρόνια στο νότιο τμήμα της Κέρκυρας.

## Περιγραφή
Η γαμήλια φούστα της νύφης η οποία αργότερα χρησίμευε ως επίσημη που φοριόταν στις γιορτές αλλά και σε άλλες εκδηλώσεις, είχε πιέτες στο πίσω μέρος και στα πλάγια. Στο μπροστινό μέρος ήταν ίσια γιατί από πάνω φοριόταν η ποδιά. Η συγκεκριμένη φούστα ονομαζόταν *άμπιτο*, *καρπέττα* ή *βελέσι*. Η ποδιά της νυφικής ενδυμασίας της Λευκίμμης είχε ως βάση τον ταφτά σε διάφορα χρώματα ενώ από πάνω της στερεωνόταν με μια κόκκινη κορδέλα το κεντημένο λευκό τούλι. Πάνω στο τούλι τοποθετούνταν κορδέλες διαφόρων χρωμάτων, κεντημένα λουλούδια και λεπτά σιρίτια σε ποικίλους σχηματισμούς, φούντες και άλλες κορδέλες.

Όσον αφορά το στηθόδεσμο, σε αντίθεση με την καθημερινή ενδυμασία όπου χρησιμοποιούσαν ένα λεπτό ύφασμα από λινό, η γαμήλια φορεσιά διέθετε στηθόδεσμο από τούλι ή μετάξι. Εκεί, τοποθετούσαν κατά τις επίσημες περιστάσεις τα χρυσαφικά τους, τα οποία στερεώνονταν στη λεγόμενη μπουστίνα, ένα είδος πλατύ πρόσθετου γιακά που ήταν εξάρτημα της νυφικής ενδυμασίας.

Απαραίτητο εξάρτημα της νυφικής φορεσιάς ήταν το λεγόμενο τζιπούνι ή κοτολί, ένα γιλέκο φτιαγμένο από βελούδο με φαρδιές χρυσές φάσες. Ήταν κεντημένο με χρυσή στολή δεξιά και αριστερά από το μπούστο και ήταν περίτεχνα στολισμένο. Τα χρώματά του ποίκιλαν, με το κόκκινο, το μπλε, το βυσσινί και το θαλασσί να κυριαρχούν ενώ σπανιότερα χρησιμοποιούταν και μαύρο ύφασμα.

## Παραπομπές

Λευκίμμη
Λευκίμμης νυφική φορεσιά
Γκέρχαρντ Χετς

Ο **Γκέρχαρντ Χετς** (*Gerhard Hetz*, 13 Ιουλίου 1942 - 19 Μαΐου 2012) ήταν Γερμανός αθλητής της κολύμβησης.

Στις 12 Οκτωβρίου 1963 κατέρριψε στο Τόκιο το παγκόσμιο ρεκόρ στα 400 μ. μικτής, με επίδοση 4'50"2.

## Παραπομπές


Κατηγορία:Γερμανοί αθλητές της κολύμβησης
Κατηγορία:Κολυμβητές στους Θερινούς Ολυμπιακούς Αγώνες 1960
Κατηγορία:Κολυμβητές στους Θερινούς Ολυμπιακούς Αγώνες 1964
Κατηγορία:Ολυμπιονίκες της κολύμβησης
Κατηγορία:Γερμανοί Ολυμπιονίκες
Αργουλές Χανίων

Ο **Αργουλές **είναι οικισμός της κοινότητας Σκαλωτής του δήμου Σφακίων στην περιφερειακή ενότητα Χανίων της Κρήτης. Είναι ο ανατολικότερος οικισμός της περιφερειακής ενότητας Χανίων.

## Τοποθεσία
Ο Αργουλές απέχει 85 χλμ από τα Χανιά και είναι χτισμένος σε υψόμετρο 120 μέτρων στους νότιους πρόποδες των Λευκών Ορέων, προσφέρoντας θέα στο Λιβυκό Πέλαγος. Η κοντινότερη παραλία είναι η *Αγία Μαρίνα*, στα νότια του οικισμού. Στον Αργουλέ καταλήγει το ομώνυμο Αργουλιανό φαράγγι, το οποίο ξεκινά από το οροπέδιο του Μανικά και αποτελεί ένα σημαντικό φυσικό βιότοπο. Από τον Αργουλέ περνά επίσης ένα παρακλάδι του Ευρωπαϊκού μονοπατιού Ε4, το οποίο εκτείνεται από το Φραγκοκάστελλο προς το Κάτω Ροδάκινο.

## Ιστορικά στοιχεία
Ένας μικρός πρώιμος μινωικός οικισμός έχει εντοπιστεί στο λόφο Χαλέπα, στο μέσο της απόστασης μεταξύ Αργουλέ και Ροδάκινου, περίπου 1 χλμ. βόρεια από τη θάλασσα. Εικάζεται επίσης ότι η αρχαία πόλη Απολλωνιάς βρισκόταν ανάμεσα στον Αργουλέ και τη Σκαλωτή. Ο χρόνος της ίδρυσης του Αργουλέ είναι άγνωστος, ωστόσο ο οικισμός αναφέρεται στην ενετική απογραφή του Μπαρότσι το 1577, ως κομμάτι της επαρχίας Ρεθύμνου με την ονομασία Αγαλέ. Σύμφωνα με τα επίσημα στοιχεία της οθωμανικής απογραφής του 1881, στον Αργουλέ ζούσαν 78 κάτοικοι, όλοι χριστιανοί.

Διοικητικά ο Αργουλές υπήχθη αρχικά το 1878 στον δήμο Καλλικράτους της επαρχίας Σφακίων. Μετά την ενσωμάτωση της Κρήτης στην Ελλάδα αποτέλεσε χωριό της κοινότητας Καψοδάσου της επαρχίας Σφακίων ενώ αργότερα εντάχτηκε στην κοινότητα Σκαλωτής της ίδιας επαρχίας μέχρι το 1997. Στο πλαίσιο του σχεδίου Καποδίστρια εντάχθηκε στο νεοσύστατο δήμο Σφακίων, στον οποίο παρέμεινε και μετά τις αλλαγές που επήλθαν στην τοπική αυτοδιοίκηση στα πλαίσια του προγράμματος Καλλικράτη.

## Γενικά στοιχεία
Σύμφωνα με την απογραφή του 2011, ο Αργουλές είχε 41 κατοίκους. Οι κάτοικοί του ασχολούνται κυρίως με την αιγοπροβατοτροφία, μετακινώντας τα κοπάδια τους στο ορεινότερο χωριό του Καλλικράτη κατά τη διάρκεια του καλοκαιριού. Αξιοθέατα του χωριού είναι τα βυζαντινά ναΰδρια της Αγίας Παρασκευής και της Αγίας Μαρίνας.

## Απογραφές πληθυσμού

## Προσωπικότητες
* Πολάκης Αθανάσιος: διδάσκαλος
* Παύλος Πολάκης: πολιτικός, ιατρός, βουλευτής ΣΥΡΙΖΑ, Αναπληρωτής Υπουργός Υγείας (Κυβέρνηση Αλέξη Τσίπρα 2015-2019)

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Σφακιά
Μπουρέζα

Η **μπουρέζα** είναι σιδηροδρομικό μηχάνημα οριζοντιογραφικής και υψομετρικής τακτοποίησης της σιδηροδρομικής γραμμής που «μπουράρει», δηλαδή πατάει τη ράγα για να «κάτσει» μετά την τοποθέτησή της.

Η λέξη μπουρέζα προέρχεται από τη γαλλική λέξη bourreuse.  Έτσι ονομάζεται η μηχανή υπογόμωσης του έρματος (αυτή, δηλαδή, που συμπυκνώνει τα σκύρα κάτω από τους στρωτήρες), αγγλιστί ballast tamper (ή tamping machine), γαλλιστί bourreuse de ballast (ή bourreuse-dresseuse-auto niveleuse).

Μετά το στρώσιμο της σχάρας (σιδηροτροχιές και στρωτήρες) ακολουθεί η σκυρόστρωση.
Αποτέλεσμα εικόνας για railway ballast laying

Ειδική αμαξοστοιχία έργων φέρνει πάνω από την καινούρια γραμμή σκυροβάγονα, δηλαδή ειδικά βαγόνια που μεταφέρουν σκύρα, και αδειάζει τα σκύρα προκειμένου να σφίξουν οι στρωτήρες στη θέση τους.

Τα παλιότερα χρόνια η εργασία αυτή γινόταν χειρωνακτικά από τους εργάτες γραμμής με τη χρήση του κασμά υπογόμωσης. Οι εργάτες γραμμής λοιπόν χτυπούσαν με τους κασμάδες το σκύρο ώστε να καλύψει όλα τα κενά κάτω και γύρω από κάθε στρωτήρα. Η εργασία αυτή ήταν αργή και επίπονη.
Με την πρόοδο της τεχνολογίας εφευρέθηκε ένα μηχάνημα που κάνει αυτήν την εργασία στη θέση του ανθρώπου.

Το μηχάνημα αυτό δεν ήταν άλλο από την μπουρέζα. Είναι σιδηροδρομικό όχημα που διαθέτει ειδικά εργαλεία τα πιγκούνια.

τα οποία κρέμονται από ειδικούς βραχίονες εξοπλισμένους με υδραυλικό μηχανισμό, ώστε να μπορούν να χώνονται μέσα στα σκύρα στα κενά μεταξύ των διαδοχικών στρωτήρων και εκεί με τεχνητή ταλάντωση να συμπιέζουν - σφίγγουν τα σκύρα στη θέση τους.

Οι θέσεις των εργαλείων αυτών είναι συγκεκριμένες για το μπουράρισμα της ευθείας γραμμής. Όταν όμως πρόκειται για αλλαγές όπου τα κενά μεταξύ των σιδηροτροχιών της αλλαγής μεταβάλλονται κατά μήκος της αλλαγής, η κλασσική μπουρέζα βγαίνει εκτός μάχης. 

Για την υπογόμωση των αλλαγών υπάρχουν πιο εξειδικευμένα μηχανήματα που έχουν τη δυνατότητα πλευρικής μετατόπισης της θέσης των εργαλείων υπογόμωσης ώστε να προσαρμόζονται κάθε φορά στις αναγκαίες θέσεις και τα μηχανήματα αυτά μηχανήματα υπογόμωσης αλλαγών ή μπουρέζες αλλαγών (Switch & Crossing Tampers)

Τα σύγχρονα μηχανήματα υπογόμωσης γραμμής διαθέτουν και μηχανισμό ανύψωσης και κατεύθυνσης της γραμμής και έτσι μπορούν ταυτόχρονα με το μπουράρισμα να κάνουν μικρές διορθώσεις στην κλίση της γραμμής ώστε με το ταυτόχρονο μπουράρισμα να τη σταθεροποιούν στην τελική σωστή της θέση. 

Η συντήρηση των μηχανημάτων γραμμής απαιτεί μεγάλη τεχνογνωσία και εξειδίκευση που να διασφαλίζει την αξιοπιστία τους. Στη Ελλάδα η συντήρηση των μηχανημάτων γραμμής τόσο του Οργανισμού Σιδηροδρόμων Ελλάδος, όσο και ιδιωτικών εταιριών που εκτελούν δημόσια σιδηροδρομικά έργα γίνεται στο Εργοστάσιο του Ο.Σ.Ε. Στο Βόλο. 

## Περαιτέρω ανάγνωση
* Μηχανήματα γραμμής - Μηχάνημα Υπογόμωσης έρματος - Μπουρέζα (Tamping Machine)
* Λυμπέρης Κ., Σιδηροδρομική Θεωρία και Εφαρμογές, Λέκτορας Ε.Μ.Π., Σχολή Πολιτικών Μηχανικών, Εργαστήριο Σιδηροδρομικής και μεταφορών, Αθήνα Ιούλιος 2007.

Κατηγορία:Μηχανές
Κατηγορία:Μηχανική μεταφορών
Κατηγορία:Σιδηροδρομική Τεχνολογία
Ελίζαμπεθ Εμάνουελ

Η **Ελίζαμπεθ Εμάνουελ** ( αγγλ: *Elizabeth Florence Emanuel*, 1953 ) είναι Βρετανίδα σχεδιάστρια μόδας και πρώην σύζυγος του επίσης σχεδιαστή, Ντέιβιντ Εμάνουελ. Διαθέτει δική της εταιρεία ένδυσης, ενώ έχει σχεδιάσει φορέματα για διάφορες επώνυμες γυναίκες.
## Βιογραφία
Γεννήθηκε στις 5 Ιουλίου του 1953 ως *Elizabeth Florence Weiner* από Αμερικανό πατέρα και Βρετανίδα μητέρα. Εκπαιδεύτηκε στο *City of London School for Girls* και στο Πανεπιστήμιο του Γουέστμινστερ ενώ αργότερα σπούδασε στο Βασιλικό Κολέγιο Τέχνης του Λονδίνου. Το 1975 παντρεύτηκε τον Ουαλό σχεδιαστή μόδας Ντέιβιντ Εμάνουελ με τον οποίο απέκτησε δύο παιδιά. Το 1978 άνοιξε μαζί με τον σύζυγό της οίκο μόδας στο Λονδίνο. Το 1981 το ζεύγος Εμάνουελ επιλέχτηκε από την μετέπειτα πριγκίπισσα Νταϊάνα για τον σχεδιασμό και τη δημιουργία του νυφικού της φορέματος ενόψει του γάμου της με τον πρίγκιπα Κάρολο. To 1982 ανέλαβε τον σχεδιασμό των κοστουμιών της παράστασης *Song and Dance* του Άντριου Λόυντ Γουέμπερ, δραστηριότητα την οποία επανέλαβε και για άλλες παραστάσεις μπαλέτου και όπερας που πραγματοποιήθηκαν κατά τη διάρκεια της δεκαετίας του '80. 
[left|μικρογραφία|213x213px|Φόρεμα “Circus” των David & Elizabeth Emmanuel. Λονδίνο 1989. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]

Το 1990 χώρισε με τον Ντέιβιντ Εμάνουελ αλλά κράτησε τον οίκο μόδας που διατηρούσαν, υπό νέα επωνυμία. Την ίδια χρονιά ανέλαβε τον σχεδιασμό των στολών της αεροπορικής εταιρείας Virgin Atlantic Airways. Το 1995 ανέλαβε τον σχεδιασμό των στολών της Britannia Airways. Κατά καιρούς έχει επιμεληθεί τον σχεδιασμό κουστουμιών για διάφορες ταινίες και τηλεοπτικές εκπομπές ενώ έχει δημιουργήσει φορέματα για αρκετές διάσημες γυναίκες, πέραν της πριγκίπισσας Νταϊάνα, όπως η Τζόαν Κόλινς, η Πόλα Αμπντούλ, η Σαρλίζ Θερόν, η Λιζ Χάρλεϊ και η Ντρου Μπάριμορ.

Μάλιστα, το φόρεμα που σχεδίασε το 1999 για τις ανάγκες διαφημιστικής καμπάνιας με πρωταγωνίστρια την Λιζ Χάρλεϊ ήταν μεταξύ των αντικειμένων έκθεσης για τη βρετανική μόδα που διοργανώθηκε από το μουσείο *Victoria and Albert* του Λονδίνου το 2012-2013.

## Παραπομπές


Κατηγορία:Βρετανοί σχεδιαστές μόδας
Φορεσιά της Σκιάθου

Η **φορεσιά της Σκιάθου** ήταν η γυναικεία τοπική ενδυμασία που φορέθηκε κατά τα παλιότερα χρόνια στο νησί των Σποράδων. Η  συγκεκριμένη γυναικεία ενδυμασία, σε αντίθεση με την αντίστοιχη ανδρική η οποία μετά την απελευθέρωση της Ελλάδας εγκαταλείφθηκε γρήγορα, διατηρήθηκε για μεγαλύτερο χρονικό διάστημα.

## Περιγραφή
Το σημαντικότερο μέρος της φορεσιάς ήταν τα υποκάμισα, τα οποία έφταναν μέχρι κάτω από τα γόνατα και είχαν ως κύριο γνώρισμα τα φαρδιά μανίκια. Αναλόγως με το ύφασμα από το οποίο ήταν κατασκευασμένα χωρίζονταν σε *χειρίσια βαμβακερά*, *τριπλικένια*, *ψευτομεταξωτά*, *ολοβρόχινα* και *σκεπίτικα*.
Άλλα μέρη της φορεσιάς ήταν η σταυρωτή φανέλα που ήταν συνήθως βαμβακερή ή μάλλινη και είχε κατά κανόνα λευκό χρώμα εκτός από τις περιπτώσεις ηλικιωμένων γυναικών ή γυναικών που είχαν πένθος οι οποίες φορούσαν φανέλες μαύρου χρώματος και οι κάλτσες που ήταν μάλλινες ή βαμβακερές, έφταναν μέχρι το γόνατο και ήταν και αυτές ανάλογα με την περίσταση λευκής ή μαύρης απόχρωσης.

Τη φορεσιά συμπλήρωναν εξαρτήματα όπως η βράκα, η φουστάνα, το γουνάκι, η κουζούκα, το μπαμπουκλί, η ζώνη (τσαπράκια), τα υποδήματα (περιλάμβαναν ανάλογα με την περίπτωση στιβάλια, σκαρπίνια ή κοντούρες) και τα κοσμήματα ( σκουλαρίκια, βραχιόλια, καρφίτσες κλπ ).

Τα κύρια γνωρίσματα της νυφικής ή γιορτινής φορεσιάς της Σκιάθου ήταν τα πολύτιμα υλικά, η εναλλαγή χρωμάτων και η χαρακτηριστική αρτιότητα της κατασκευής της. Διέθετε λευκό μεταξωτό υποκάμισο, εξωτερικό κόκκινο μεταξωτό πουκάμισο, κόκκινο πολύπτυχο φουστάνι με πολύχρωμο χρυσοΰφαντο ύφασμα και μεταξωτό μαντήλι που έμπαινε στη μέση. Τη φορεσιά συμπλήρωνε γαλάζιο σκούρο γιλέκο με την ονομασία μπαμπουκλί, ένα κίτρινο μαντήλι και μια λευκή μεταξωτή μαντήλα.

## Γκαλερί

## Παραπομπές


Κατηγορία:Ελληνικές φορεσιές
Κατηγορία:Σκιάθος